ผมมีอะไรกับแฟนแบบหลั่งใน วันที่7ของปจด.อ่ะครับคือมาวันแรกที่12หมดวันที่17แล้วผมมีอะไรกันวันที่18ตอนเที่ยงๆ อยากรุ้ว่าคือแฟนปจด.มาใหม่ตรงกันในแต่ล่ะเดือนนะครับ ยังอยุ่ในช่วงหลัง7ที่โอกาสตั้งครรภ์น้อยไหมครับหลังจากนั้น40นาทีผมก็ให้แฟนกินยาคุมฉุกเฉินทันทีเลยครับ มีโอกาสท้องน้อย-มากขนาดไหนครับ กังวลมากเลยครับ🙏🙏
สวัสดีค่ะ ศิริโชค,หากประจำเดือนมาวันที่ 12 ม.ค. แล้วได้มีเพศสัมพันธ์วันที่ 18 ม.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้วจึงไม่จำเป็นต้องทานยาคุมฉุกเฉินไปค่ะอย่างไรก็ตาม หากได้ทานไปแล้ว หลังจากนี้ไปประมาณ 1 สัปดาห์ ก็อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ ส่วนประจำเดือนจริงๆ นั้น ก็อาจมาช้ากว่าปกติได้ค่ะหากจะมีเพศสัมพันธ์บ่อยๆ ก็ไม่ควรใช้ยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%